# אסון ביילמר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מקום ההתרסקות

באסון ביילמר (4 באוקטובר 1992) התרסק מטוס מטען של חברת אל על מסוג בואינג 747 בטיסה מספר 1862 על שני בנייני מגורים בשכונת 'ביילמר' בדרום-מזרח אמסטרדם שבהולנד. באסון נהרגו 43 אנשים, בהם צוות הטיסה שמנה 3 ישראלים ונוסעת ישראלית אחת. אסון זה הוא התאונה האווירית הקטלנית היחידה של אל על (קדם לו מקרה הפלה מכוון של מטוס - אסון הפלת מטוס אל על בשמי בולגריה ב-1955).

## [עריכה] מהלך האירוע

### [עריכה] קודם האסון

מטוס המטען של אל על, בעל קוד הרישום 4X-AXG מסוג בואינג 747-258F, המריא בטיסה מספר 1862 מניו יורק לתל אביב, עם עצירה מתוכננת בנמל התעופה סכיפהול שבאמסטרדם. במהלך הטיסה מניו יורק לאמסטרדם, התגלו שלוש תקלות:

- תנודות בבורר המהירות של הטייס האוטומטי
- תנודות בזרם החשמלי של גנרטור מספר 3
- תקלה באמצעי תקשורת

המטוס נחת בשעה 14:31 בסכיפהול, ולאחר מכן צוות השדה מלא את מיכל הדלק של המטוס ובדק את התקלות הטכניות. מספר חובבי תעופה שצלמו מטוסים באזור, טענו כי ראו בשלב זה את אחד המנועים נטוי קמעה, וניתן היה לראות זאת גם בתמונת הנחיתה של המטוס בסכיפהול.

### [עריכה] ההמראה מסכיפהול

ההמראה לתל אביב יועדה לשעה 17:30, אך נדחתה ל-18:20. בשעה 18:22 עזבה טיסה 1862 את סכיפהול, בהמראה לכיוון צפון. על פי נוהלי היציאה מהשדה, המטוס אמור לפנות ימינה לכיוון דורטמונד, בדרך העוברת מעל הערים מויידן ונייקרק. הבעיות החלו לאחר פניה זו.

אסון ביילמר.
(1) מנועים מספר 3 ו-4 מתפרקים.
(2) המנועים נופלים.
(3) הטייסים קוראים קריאת מצוקה (מיידיי)
(4) הטייסים מדווחים על אש במנועים
(5) הטייסים מדווחים על בעיות בשליטת המטוס
(6) הטייסים מאבדים שליטה
(7) המטוס מתרסק

### [עריכה] מעל הגוימיר

כאשר המטוס עבר מעל אגם הגוימיר, נשמע באזור רעש חזק. אחד מאומי הגזירה שהיה אמור להדק את מנוע מספר 3 לכנף, התפרק. המנוע החל להיטלטל בפראות לימין ולמעלה, פגע במדפים ובמנוע מספר 4, עד ששניהם נפלו. שני ספנים ששייטו באגם באותו זמן נבהלו מהרעש החזק ודווחו למשמר המפרץ על שני עצמים שנופלים מהשמיים. בשעה 18:27 התקבלה קריאת מצוקה ("מיידיי") מצד הטייסים, שביקשו לחזור מיידית לסכיפהול. דקה לאחר מכן הם דיווחו בקשר: "אל על 1682, איבדנו את מנועים 3 ו-4".

השימוש במונח "איבוד מנוע" מקובל בתעופה במקרים של איבוד יכולת המנוע לפעול – במקרים של שריפה, לדוגמה – והוא אינו מצביע על כך שהטייסים ידעו שאיבדו את שני המנועים. בחקירה שבוצעה לאחר מכן, הוסק כי הטייסים לא ידעו זאת; הן בגלל שהיו עסוקים בפעילויות חירום ותקשורת רבות, והן בגלל שמתוך תא טייס של מטוס ה-747 קשה לראות את הכנף. הפקחים בסכיפהול שקיבלו מידע זה לא יכלו להעריך נכון את חומרת המצב.

### [עריכה] בקשה לנחיתה

באותו היום, המסלול שהיה בשימוש לנחיתה היה מספר 6 (ה"קאגבאן"). עם זאת, טייסי אל על ביקשו לנחות במסלול 27 (ה"בויטנוולדרטבן"). הסיבה לבחירה זו מצד הטייסים מעולם לא התגלתה. הרוחות באותו הזמן הגיעו מכיוון צפון-מזרח, ומכיוון שמסלול זה פונה מערבה, נחיתה בו תהיה מושפעת מרוח זנב משמעותית. סיבה אפשרית לבחירה זו היא שמסלול זה הוא הארוך ביותר בשדה. סיבה אחרת היא שזהו המסלול היחיד שיכלו הטייסים לראות בעיניהם באותו הרגע. אך ישנה גם תאוריה אחרת, לפיה הטייסים האמינו שהמטוס הותקף על ידי טיל כתף. דרך הגישה למסלול 27 עוברת מעל ערים, שם הסיכויים להיפגע שוב מטיל שכזה נמוכים יותר מאשר מעל שדות. הקופסה השחורה של המטוס, אשר שומרת את ההקלטות של השיחות בין הטייסים בשלבים אלו מעולם לא נמצאה, ולכן לא ניתן לדעת בוודאות מה היו מניעיהם בבחירה זו.

לאחר שתי הקפות פנה המטוס בחזרה לשדה התעופה בניסיון לנחות. במהלך הגישה לנחיתה הורה קברניט המטוס לקצין הראשון לשלוף מדפים. המדפים בכנף השמאלית נפרסו כנדרש, אך הנזק בכנף הימנית מנע מהמדפים בכנף הימנית להיפרס. כתוצאה מכך, המטוס נטה שמאלה. בשלב זה דיווחו הטייסים לפקחי הגישה על בעיות בשליטה. כאמור, הטייסים לא ידעו מה קרה בכנפיים. בשדה התעופה, קראו הפקחים לכלי כיבוי אש והצלה לקראת נחיתת חירום.

### [עריכה] ההתרסקות

תחילתה של הגישה הייתה טובה, אך כאשר המטוס הנמיך לגובה של 1500 רגל אבדה השליטה במטוס כליל, והוא פנה בחדות ימינה. ברדיו ניתן היה לשמוע את הקפטן צועק בעברית לקצין הראשון להרים בחזרה את כל המדפים, ולהוריד את כן הנסיעה. מיד לאחר מכן הודיע לפקחים כי הם מתרסקים. בשעה 18:35 התרסק המטוס העמוס אל תוך שורת רבי קומות בשם חְרוּנֶפֵן (Groeneveen). הבניין עלה באש וקרס בחלקו, עשרות דירות נהרסו.

מספר האבדות היה נמוך יחסית (לעומת האומדן הראשוני של 200 הרוגים), שכן המטוס לא היה מטוס נוסעים ורוב דיירי הבניין לא היו בבתיהם באותה שעה. ישנן השערות שמספר הנספים היה גבוה יותר מהמספר 43 הרשמי, שכן חושדים שבבניין התגוררו מהגרים לא חוקיים שלא היו רשומים.

## [עריכה] מטען המטוס

מטען המטוס כלל, בין השאר, קליעים, חלקי חילוף לטילי סיידווינדר, חלקי חילוף לטילי פטריוט, ו-189 ליטר של דימתיל מתילפוספונט, שהוא כימיקל המשמש גם להכנת גז העצבים סארין. לאחר האסון היו שמועות שהשירותים החשאיים הישראליים ניסו לחלץ חלק מהמטען. המטוס, כמו כל מטוסי בואינג 747 מאותו הדגם, נשא גם 400 ק"ג של אורניום מדולל כמשקל-נגד בזנבו, עובדה שלא התפרסמה במהלך מאמצי החילוץ.

בעקבות ההתרסקות הסתובבו שמועות על חבלה. ועדת חקירה פרלמנטרית של ממשלת הולנד הפריכה את רוב הטענות, אך שמועות בנושא עדיין קיימות.

## [עריכה] תמליל התשדורת בין צוות המטוס למגדל הפיקוח

הערה :תמליל שיחה זה הינו מטיסת אל על 1862 אשר התרסקה בסביבות נמל התעופה סכיפהול באמסטרדם בשנת 1992

CONTROLLER: Turn right heading two six zero, field eh... behind you, eh.... in your - to the west, eh ....distance one eight miles

El Al 1862: Roger, we have fire on engine number three, we have fire on engine number three

CONTROLLER: Roger, heading two seven zero for downwind

El Al 1862: Two seven zero downwind

El Al 1862: El Al one eight six two, lost number three and number four engine, number three and number four engine

CONTROLLER: Roger, one eight six two

CONTROLLER: El Al one eight six two, continue descent one thousand five hundred feet...one thousand five hundred

El Al 1862: Fifteen hundred, and we have a controlling problem

CONTROLLER: You have a controlling problem as well, roger

El Al 1862: [In the background, in Hebrew] - Raise all the flaps, all the flaps raise

El Al 1862: [In the background] - Ohhhhh

El Al 1862: [In the background, in Hebrew] - Lower the gear

El Al 1862: Going down...eh...one eight six two, going down, going down, copied going down

## [עריכה] ראו גם

- הפלת מטוס אל על בשמי בולגריה
- התרסקות מטוס סיביר אייר בים השחור

## [עריכה] קישורים חיצוניים

- פרוטוקול התקשורת בין הטייסים לפיקוח
- תמונת המטוס

מקור: http://he.wikipedia.org../../../%D7%90/%D7%A1/%D7%95/%D7%90%D7%A1%D7%95%D7%9F_%D7%91%D7%99%D7%99%D7%9C%D7%9E%D7%A8.html

קטגוריות: אסונות תעופה | הולנד: היסטוריה | ישראל: היסטוריה | אמסטרדם | 1992

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- 日本語
- Nederlands